कोहलीसामु तेर्सिएको चुनौती
सन् २०१७ को टेस्ट क्रिकेट विराट कोहलीको प्रभुत्व चलेको वर्षका रूपमा रह्यो । तर, उनकै टिमले अर्को वर्ष दक्षिण अफ्रिका र इंग्ल्यान्डको सामना गर्दा उत्तिकै ठूलो चुनौती सामना गर्नुपर्नेछ । आउने वर्ष हुनेछ, टेस्ट क्रिकेटमा अफगानिस्तान र आयरल्यान्डको आगमन । २९ वर्षीय कोहलीले यो वर्ष तीन दोहोरो शतक बनाए । यसक्रममा भारतले टेस्ट क्रिकेटमा लगातार नौ टेस्ट सिरिज जित पनि रच्यो । 
पेरिस — सन् २०१७ को टेस्ट क्रिकेट विराट कोहलीको प्रभुत्व चलेको वर्षका रूपमा रह्यो । तर, उनकै टिमले अर्को वर्ष दक्षिण अफ्रिका र इंग्ल्यान्डको सामना गर्दा उत्तिकै ठूलो चुनौती सामना गर्नुपर्नेछ । आउने वर्ष हुनेछ, टेस्ट क्रिकेटमा अफगानिस्तान र आयरल्यान्डको आगमन । २९ वर्षीय कोहलीले यो वर्ष तीन दोहोरो शतक बनाए । यसक्रममा भारतले टेस्ट क्रिकेटमा लगातार नौ टेस्ट सिरिज जित पनि रच्यो । यसक्रममा भारतले बंगलादेश र अस्ट्ेरलियालाई मात्र हराएन, श्रीलंकालाई घर र बाहिर दुवै ठाउँमा पराजित गर्न पनि सफल रह्यो । भारतले अहिलेसम्म दक्षिण अफ्रिकामा भने टेस्ट सिरिज जितेको छैन । फेरि दुईपल्टको विश्वकप च्याम्पियन भारतले इंग्ल्यान्ड भ्रमणका पछिल्ला दुई शृंखलामा नमीठो हार पनि बेहोरेको छ, सन् २०१५ मा ३–१ र २०११ मा ४–० को । तर कोहलीको नेतृत्वमा रहेको टिमलाई भारतको अहिलेसम्मकै उत्कृष्ट टिम मानिन्छ । कोहलीसँगै यस टिमका चेतेश्वर पुजारा र मुरली विजयले ब्याटबाट खुबै रन बनाएका छन् भने बलमा चम्केका छन् स्पिनरद्वय रविचन्द्रन आश्विन र रवीन्द्र जडेजा । टेस्ट वरीयतामा दक्षिण अफ्रिकामा दोस्रो स्थानमा रहे पनि अहिलेको टिम त्यस्तो छैन । जुन कुनै समय रहने गरेको थियो । सन् २०१६ मा दक्षिण अफ्रिका बेन स्टोक्सप्रेरित इंग्ल्यान्डबाट पराजित रह्यो । यता जो रुटको नेतृत्वमा रहेको इंग्ल्यान्डले अस्ट्ेरलियामा खासै राम्रो खेल्न सकेन ।पछिल्ला सातासम्म कोहली वान डे र ट्वान्टी–ट्वान्टी दुवै संस्करणमा नम्बर एक ब्याट्सम्यान थिए । अहिले उनी टेस्ट क्रिकेटमा उत्कृष्ट कप्तान पनि बनेका छन् । उनकै समकालीन २६ वर्षीय रुटले इंग्ल्यान्ड र २८ वर्षीय स्टिभ स्मिथले अस्ट्ेरलियाको नेतृत्व गरिरहेका छन् । उनीहरूमध्ये कोहलीबारे दक्षिण अफ्रिकी ब्याट्सम्यान एबी डी भिलियर्सले भनेका छन्, ‘अहिले तत्काल टेस्ट क्रिकेटमा सर्वाधिक राम्रा कप्तान हुन् कोहली । उनमा निकै सुधार देखापरेको छ ।’यसैले धेरैले मानेका छन्, सन् २०१८ मा अगस्टमा भारत इंग्ल्यान्ड भ्रमणमा निस्कनेछ । त्यो कोहलीको भारतीय टिमले सामना गर्ने अहिलेसम्मकै सबैभन्दा ठूलो चुनौती हुनेछ । इंग्ल्यान्डविरुद्ध घरमै दुई दोहोरो शतक बनाए पनि कोहलीका लागि दुई वर्षअगाडि इंग्ल्यान्डको भ्रमण निकै खराब रह्यो । इंग्ल्यान्डमा तयार हुने क्रिकेट स्थितिमा कोहलीले पाँच इनिङ्समा ३९ रनको उच्च स्कोरमात्र बनाएका थिए । र, औसत थियो मात्र १३.४ को । सन् १९९९ मा बंगलादेश पनि विश्व टेस्ट क्रिकेटको सदस्य भयो । त्यसको धेरै लामो समयपछि त्यही टेस्ट क्लबमा थपिनेछन्, आयरल्यान्ड र अफगानिस्तान । पाकिस्तानमाथि दस वर्षअघि विश्वकपमा प्राप्त जितयताको लगातार राम्रो प्रदर्शनका कारण आयरल्यान्डले यो पुरस्कार पाएको हो । यसबीच आयरल्यान्डले इंग्ल्यान्डमात्र होइन, वेस्ट इन्डिजलाई पनि हराएको छ । अर्कोतर्फ युद्धग्रस्त अफगानिस्तानले विश्व क्रिकेटमा गरेको विकासले सबैलाई आश्चर्यचकित बनाएको छ । अफगानका लागि पनि टेस्ट खेल्नु अर्को पुरस्कार हुनेछ ।